CELEX: 62019TN0295
Language: lt
Date: 2019-05-03 00:00:00
Title: Byla T-295/19: 2019 m. gegužės 3 d. pareikštas ieškinys byloje Klymenko/Taryba

2019 6 24   
            
            
               LT
            
            
               Europos Sąjungos oficialusis leidinys
            
            
               C 213/80
            
         
      2019 m. gegužės 3 d. pareikštas ieškinys byloje Klymenko/Taryba
      (Byla T-295/19)
      (2019/C 213/77)
      Proceso kalba: prancūzų
      
         Šalys
      
      
         Ieškovas: Oleksandr Viktorovych Klymenko (Maskva, Rusija), atstovaujamas advokato M. Phelippeau
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti, kad Oleksandr Viktorovych Klymenko ieškinys yra priimtinas;
               
            
                  —
               
               
                  panaikinti 2019 m. kovo 4 d. Europos Sąjungos Tarybos sprendimą 2019/354, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje;
               
            
                  —
               
               
                  panaikinti 2019 m. kovo 4 d. Tarybos įgyvendinimo reglamentą (ES) 2019/352, kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje;
               
            
                  —
               
               
                  priteisti iš Europos Sąjungos Tarybos padengti bylinėjimosi išlaidas pagal Bendrojo Teismo procedūros reglamento 87 ir 91 straipsnius.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi penkiais pagrindais.
      
                  1.
               
               
                  Pirmasis pagrindas grindžiamas pareigos motyvuoti pažeidimu, nes ginčijami aktai yra nepakankamai motyvuoti.
               
            
                  2.
               
               
                  Antrasis ieškinio pagrindas grindžiamas teisės į gynybą ir teisės į veiksmingą teisminę apsaugą, kurios užtikrintos Europos teisės pagrindiniuose principuose ir įtvirtintos Europos Sąjungos pagrindinių teisių chartijos 47 straipsnyje bei Europos žmogaus teisių ir pagrindinių laisvių apsaugos konvencijos 6 ir 13 straipsniuose, pažeidimu.
               
            
                  3.
               
               
                  Trečiasis ieškinio pagrindas grindžiamas teisinio pagrindo nebuvimu, nes Europos Sąjungos sutarties 29 straipsnis negali būti dėl ieškovo priimtos ribojamosios priemonės teisinis pagrindas.
               
            
                  4.
               
               
                  Ketvirtasis ieškinio pagrindas grindžiamas akivaizdžia vertinimo klaida, nes ieškovas pateikė įrodymų, kad nėra pakankamo faktinio pagrindo, kuriuo būtų galima grįsti kokį nors baudžiamąjį procesą.
               
            
                  5.
               
               
                  Penktasis ieškinio pagrindas grindžiamas teisės į nuosavybę, kuri yra Europos Sąjungos pagrindinių teisių chartijos 17 straipsniu ir Europos žmogaus teisių ir pagrindinių laisvių apsaugos konvencijos Papildomo protokolo Nr. 1 1 straipsniu saugomas Europos teisės pagrindinis principas.